section_heading: Vojna karijera
paragraph_text: William Michaelis rođen je 19. lipnja 1871. u Bischofsburgu. U mornaricu je stupio u travnju 1889., te od 1894. služi u 1. flotili torpednih čamaca smještenoj u Kielu. Nakon završetka Pomorske akademije 1902. godine služi u ministarstvu mornarice, te Admiralitetu. Godine 1911. postaje načelnik odjela u Admiralitetu, te blisko surađuje s tadašnjim pruskim ministrom rata Josiasom von Heeringenom. U listopadu 1913. promaknut je u kapetana, te postaje zapovjednikom bojnog broda SMS Thüringen na čijem čelu dočekuje i početak Prvog svjetskog rata.